open-index/open-wikipedia-markdown huggingface dataset:
Vinzenz Maria Demetz

**Vinzenz Maria Demetz** (* 11 de utober 1912 a Urtijëi, Gherdëina; † 7 de auril 2006 a Reykjavík, Island), per islandëisc *Sigurður Demetz Franzson* ënghe *Zenzl da Fëur* fova n tenor de Gherdëina y n compositëur de cianties ladines.
## Biografia
Ël ie stat n mut de Franzl y Maria Mauroner dal Gustin.
Cun 18 ani à Demetz lascià Gherdëina per ji a Padua y a Milan per se furmé sciche ciantarin. Tl 1935 al venciù n pest a Viena y à pedù ji a cianté tla Semperoper a Dresden.

Demetz à ciantà tl Teatro dell’Opera de Roma, tl Teatro San Carlo a Napoli y tla Scala a Milan. 

Tl an 1955 ie Demetz muet cun si nevicia, la ciantarina islandëija Svanhit Egilsdóttir tl Island. Iló al messù mudé si inuem a *Sigurður Demetz Franzson* (mut de Franz Demetz da Fëur) per deventé zitadin.

Ël a laurà a Reykjavík y Akureyri sciche maester dl cianté y sciche dirighent y n po propi di che Demetz à metù a ji tl Island l belcanto, la mujiga de opra y la ciantia d'ert.

La scola de cianté  *Söngskóli Sigurðar Demetz* a Reykjavík ie stata numineda do de ël.

## Opres
Zenz da Fëur a scrit truepa cianties, poesies y stories per ladin publichedes nce ti Calëndri de Gherdëina.
* *Nina Nana Ladina*, 30 cianties per Gherdëina.  Union di Ladins de Gherdëina. Edizions Carrara, Bergamo 1955 (liber cun notes).
* *Anda Trina da Juntlan* in 30 cianties per Gherdëina. Herausgeber Union di Ladins de Gherdëina. Edizions Carrara, Bergamo 1955.
* *Pionsen sa mont!*, Calënder de Gherdëina 1958, pl. 50-51.
* *La derjola de Saslonch*.  Calënder de Gherdëina 1965, pl. 51-55.
* *La Mosules de Cuca*. Desënies de Greti Vallazza y Ruth Moroder. Union di Ladins de Gherdëina,  Weger Persenon 1970. 
* *A Zenzl da Fëur ti ncrësc do si cumpanies*. Calënder de Gherdëina 1979, pl. 64.
* *Coche la va a jì sa mont*, Calënder de Gherdëina  2018, pl. 162-162.

## Uneranzes
* Zitadin d'unëur de Urtijëi
* Cavaliere della Repubblica taliana
* Falkenorden te Island (1981 ciavalier, 2003 kommandëur)

## Literatura
* Paula Moroder: *Zenzl da Fëur*.  Calënder de Gherdëina 1982, Union di Ladins de Gherdëina, Urtijëi pl. 75–77.
* Toni Senoner: *Vinzenz Maria Demetz da Fëur 45 ani te Island*. Calënder de Gherdëina 1982, Union di Ladins de Gherdëina, Urtijëi, S. 205–210.
* Inga Hosp: *Vinzenz Maria Demetz. Die Tücken des Belcanto*.  *Südtirol von Außen*. Athesia, Bulsan 1986, ISBN 88-7014-425-9, pl.&nbsp;47–55 (tudësch).
* Paula Moroder: *Tichenedes y miscion de n ciantarin dla lirica Vinzenz Maria Demetz Franzson*. Calënder de Gherdëina 1989, pl.114-121.
* Toni Senoner: *13 de 90 ani a Urtijëi se anconta per festejé bera Zenz da Fëur*. Calënder de Gherdëina 2003, pl. 194-195.   
* Anja da Four: * Vinzenz Maria Demetz „Zenz da Four“*.  Calënder de Gherdëina 2007, Union di Ladins de Gherdëina, Urtijëi pl. 205–207.
* Georg Mair: *„Südländisches Treibholz“*. In: ff – Südtiroler Wochenmagazin, Nr. 26, 27. Juni 2013, S. 42–45 (tudësch).
* Rut Bernardi, Paul Videsott: *Geschichte der ladinischen Literatur*. Bozen-Bolzano University Press 2013, ISBN 978-88-6046-060-8. S. 587–591.
Secëda

La **Secëda** ie n crëp y na mont auta 2.519 m te Gherdëina.

## Posizion

De vieres de nord cunfina la Secëda cun la mont de Bredles tl chemun de Funes, tosc sota la piza che ie mo tl chemun de Urtijëi‎. De vieres de urient y sud ie la Mont de Mastlé tl chemun de Santa Cristina. Sota al crëp a nord y uzidënt ie i ëures de Bredles,  Cuecenes y l bosch de Resciesa y a sud ons l jëuf de Cuca y l crëp de Pic.
Sota la piza de Secëda al autëza de 2453 m. ie la stazion dla furnadoia de Secëda che muef da Furnes. Sula piza de Secëda plu a urient ruva n lift da stuei che muef da sota la utia Fermeda o Stufan coche n dijova plu da giut.
L inuem dl crëp vën dal latin siccus che uel di sut, sëch.

## Toponomastica
Cherta per i inuems ladins ntëurvia.

## Furnadoia

Sun Secëda ruvun da Urtijëi cun na furnadoia da cabines fin sun Furnes y da iló cun na furnadoia sota la piza de Secëda. Da Santa Cristina cun na furnadoia da cabines sun Col Raisa y da iló, do n toch da ji a pé, pon to l lift dai stuei che ruva sun piza de Secëda. 

## Sport
La Sëceda y la mont de Mastlé ie d'inviërn scialdi nuzei per jì cui schi. Dala piza ie na pista dai schi che porta a Urtijëi de 8 km, tlameda *La Longia*. Un n iëde a l'ann vëniel fata na garejeda de schi dala Secëda nfin a Santa Cristina tlameda *Gardenissima* che ie cunscidreda una dla garejedes plu longes che l dà. D'instà vëniel scialdi jit a pé sun Secëda. Da Bredles ruvun sun Secëda a pé tres la furcela de Pana. Da Urtijëi ruvun sun Secëda tres la furcela de Cuca. Da Santa Cristina tres la mont de Mastlé.

## Ichthyosaur

Johann Comploj cun Meinhard Strobl à abinà ai 25 de lugio dl 1968 tla rotes de Secëda, tla vëtes de Fedom na lingia de osc fossilisei, che fova cater toc dl fil dl spinel y plu toc de rëpes, ora de chël ënghe n toch dl uf y de na giama dovia de n pësc-saurier, che messova  vester de n 5 metri lonch y n po calculé na età de passa 225 milions de ani. Chisc fossii ie sën da udëi, do che i ie stac jut studiëi tla universiteies de Dispruch y Zürich, tl Museum Gherdëina a Urtijëi.

Cablecar Seceda 2.JPG|La furnatoia sot al crëp.
Furcela Pana y Bredles da Secëda.jpg|La furcela de Pana.
Odles da Secëda Gherdëina.jpg|Dala piza dl viëres dla Fermedes.
Crëusc_de_Secëda_d_inviern.jpg|L Crist sun piza.

## Plates cunliedes
* Dolomites
* Lukas Senoner de Runcata vën ju de Secëda sun Sciadules nchina ala Locia dl Pëne cun i schi. Video Youtube.

## Notes

## Bibliografia
* F.P.: *L paravis de Seceda y si miracul*. Nëus Ladins, 15 d'auril 1962, pl. 2.
* r: *La nueva pon de Secèda*. Nëus Ladins, 15 d'auril 1962, pl. 2-3.
* *Benediscion dla nueva pon de Seceda.* Nëus Ladins, 1. de fauré 1963, pl. 1-2.
Vinzenz Moroder-Resciesa

**Vinzenz Moroder-Resciesa** (* 30 de auril 1889 Urtijëi ; † 12 de setëmber 1980 a Urtijëi) ie stat n scultëur de Urtijëi.

## Biografia
Vinzenz fova l mut de Genoveva Metz (1858-1935) y de Leopold Moroder (1850-1906), fra dl artist Josef Moroder Jumbiërch. Cun 14 ani iel jit sciche lerner tla berstot de Levisc Antone Insam de Cësanueva.
Depona iel stat sa Lenert a lauré cun si jurman Rudolf Moroder. Ël à arpà l luech de Resciesa ulache l à vivù si vita.
Bel da jëunn al scumencià a suné la vidula y l à sunà per 60 ani tl orchester de dlieja de Urtijëi. Vinzenz sunova nce la tumbrëta y l ie stat per 10 ani presidënt dla Mujiga de Urtijëi. Tla prima gran viëra iel stat sula front dla Dolomites ulache l à dessenià truep y scrit lecurdanzes publichedes pona te n cudejel . 
Tl 1921 à Vinzenz ziplà dodesc stazions n relief per la Via Crucis de Resciesa per rengraziamënt che l ie ruà de reviërs dala viera.
Vinzenz Moroder ie stat un di fundadëures dla Lia Mostra d’Ert y si presidënt ti ani 1923-1927 y 1940-1945.
Vinzenz se à cruzià nce dl ngrandimënt dla curtina de Urtijëi tl 1932 y à ziplà l gran Crist depënt tla capela dla curtina vedla.
Te chemun de Urtijëi ie Vinzenz Moroder stat cunselier y assesëur per i bosc dal 1951 al 1964.

## Notes


## Leteratura
* Vinzenz Moroder: *Storia y regules dl bosch de Resciesa y ujinanza*. Calënder de Gherdëina 1975, pl. 95
* Vinzenz Moroder: *Tagebuch bzw. Notizen und Zeichnungen vom Felde ab 19. Mai 1915*. Vinzenz Moroder Sanitaets Unterjaeger. Ed: Geschwister Moroder Christine, Vinzenz, Aurelia, Augusta, Mathilde und Hans. Urtijëi 1995.

## Bibliografia
* Vinzenz Moroder de Resciesa Njonta al liber families Moroder 2017, pl. 114-116 
* cm (Christian Moroder): *N memoria de bera Vinzenz Moroder de Resciesa †  12 de setëmber 1980*. Calënder de Gherdëina 1982, Urtijëi 1981, pl. 94-96.

## Weblinks
* 
* Fotos y lëures de Vinzenz Moroder
Perjen Valsugana

**Perjen** (*Pergine* per talian, *Persn* per mòchen, *Perzen* per dialet trentin) l'é n comun trentin de 40.322 setadins. L'é la terza più grana zità de la provinzia de Trent.
## Notes
Ossìgen

L**'ossìgen** (sìmbol: **O**) l'é n element chimich de la tabela periodica. Sie inom vegn cà dal franzous *oxygène*, «generator de ègres».

L'à numer atomich 8.
Prener

L **Prener** (*Brennero* per talian, *Brenner* per todesch) l'é n jouf alpin aut 1.372 m che l porta da la Tèlia a l'Austria. L'é un di coleamenc de maora emportanza anter i paìjes del Nord Europa e la Tèlia. Sun la pert taliana ie l Prëner tl chemun Prëner.
Meis

L **meis** l'é na spartijon de l'an. Sia etimologìa (dal latin *mēnsis*) l'é compagna a chela de l'ingleis *moon* e del todesch *Mond*, ma chisc doi i vel dir *[[luna]]*.

Te la maoranza di calendères l meis l'à na trentina de dis, e donca l'an l'à doudesc meisc. L Calendèr Gregorian l'é fat de chisc 12 meisc:

# Jené
# Firé
# Mèrz
# Oril
# Mé
# Jugn
# Messèl
# Aost
# Setember
# Otober
# November
# Dezember
Messèl

**Messèl** (gherdëina: *lugio* o *messel*, badiot: *messé* o *lugio*, fascian: *messèl*) l'é l sétim meis de l'an tel Calendèr Gregorian e un di set meisc con 31 dis.
Comuns de lengaz ladin

L lengaz ladin l'é ofizialmenter recognosciù te la provinzies de Belum (Veneto), Busan e Trent (Trentin-Sudtirol), per en total de 52 comuns.

Te etres 23 comuns del Trentin na pèrt segnificativa de la popolazion la s'à declarèda ladina, ma chisc comuns no i é stac amò recognosciui da la lege.

## Comuns recognosciui ofizialmenter

## Comuns zenza recognosciment ofizièl
Elon Musk

**Elon Reeve Musk** (Pretoria, 28 de jugn 1971) l'é n'imprenditor del Sudafrica, co la zitadinanza canadeisa, naturalisà american.
Stac Unii d'America

I **Stac Unii d'America** (nglëisc: *United States of America*), te la rujeneda da uni di suënz scurtà a **i Stac Unii** (nglëisc: *the United States*), **l'America** o **l'USA**, ie n stat federel te l'America dl Nord. Si capitela ie Washington, D.C. y si majera zità ie New York.

## Geografia
* Spersa: 9 833 520 km² (de ndut, 9 147 590 km² (tiera), 4,66% ega
* Populazion: 323 milions de abitanc
* Capitela: Washington D.C.

I Stac Unii ie aldidancuei la majera putenza mundiela, sibe per si resorses natureles che per si economia, inovazion y forza militera.

L ie na republica federala presidenziela.

## Storia

## Notes


## Liams
America
Pesc (situazion)

L ie la situazion canche l ne ie nia viera danter Stac o autra formes de sozietà, coche tlasses sozieles o etniches etc.
Pësc (animal)

La parora **pësc** vëgn dal latin *pisces* y denominëia n grup desvalí de organisms vertebrá che vir t’ega, che alda pro le domëne di eucarioc y pro le rëgn di tiers.

Al é passa 32.000 sortes de pësc conesciüdes che tol ite prësc le 50% dla sort di *subphylum vertebrata*. Danter i elemënc caraterisanc di pësc él les ejores, tres chëres che ai se möi y la respiraziun tres les branchies.

Le pësc fossil plü antich é le *Haikouichthys* che á vit tratan le Cambrian dan da ca. 500 miliuns de agn. Le pësc viënt plü gran é le scuale balena (*Rhincodon typus*) che röia cina a 20 metri de lunghëza y al pëis de 34 tonelades. Le pësc viënt plü pice é le *Paedocypris progenetica*, pro chël che i mandli röia a 10 mm y les mandles a 7,9 mm.
Sas de Mesdì (Dolomites de Fascia)

L **Sas de Mesdì** (per moenat: ***Sas dal Mesodì***) l'é n spiz aut 2.301 m s.l.m. che stèsc apontin contra mesdì da Moena.

## Vocabolar dl ladin leterar

Sas de Mesdì6 1858 sas dal mesdi (ZacchiaGB, DescrizionFascia1858*:2) 
fas. Sas de Mesdì bra. Sas de Mesdì
topon. 
(fas.)  a) Sun 
chel gran Sas, che se chiama Sas dal Mesdì, i disc che l’é 
un muge de bregostane. Sun chöl gran Sas, chö sö chiama sas dal mesdì, i dis, chö lö un muge de brögostanö. ZacchiaGB, DescrizionFascia1858*:2 (bra.).
Sas de Mesdì (Odles)

Le **Sas de Mesdì** alda pro les Odles tl Parch natural Pöz-Odles y é alt 2760 m.

## Galaria dales fotografies

Cumedel.jpg|Cumedel.jpg505 × 715; 220 KB
 
Sas de Mesdì vom Col dala Pieres.jpg|Sas de Mesdì vom Col dala Pieres.jpg977 × 1 407; 995 KB
 
Sas de Mesdì von der Stevia.jpg|Sas de Mesdì von der Stevia.jpg971 × 1 947; 1,12 MB
 
Sas de Mezdi Kasnapoff Turm.jpg|Sas de Mezdi Kasnapoff Turm.jpg2 131 × 2 722; 7,46 MB
 
Sas de Mezdi.jpg|Sas de Mezdi.jpg3 844 × 2 848; 7,23 MB
Dèlba

**Dèlba** (*Alba di Canazei* per talian) la é na frazion del comun de Cianacei. L'é una de la vejinanzes de la veia regola de l'età de mez e la é da la man cencia de la Veisc.

La gejia parochièla la é dedichèda a Sèn Antone; la é stata sagrèda l'1.07.1561 dal Piscop de Belun Biagio Aliprandini, piscop suffragan de chel che Persenon. L frabicat gotich, che l'à n ciampanil spiz, fazile l'é stat fat sù del 1400, soravìa a n veie lech de cult, e col passèr del temp l'é stat resturà e fat fora.

Dèlba l'é ence la senta de la direzion e aministrazion de la Azienda de Promozion Turistica de Fascia e del stadie de la giacia, olache l'é stat endrezà doi edizions di campionac mondièi de hockey de la giacia.

L'é da dir che Cianacei l rec sia economìa sul turism, che va inant ence de gra a strutures de delet e sportives de gran valor (nodadoa e sauna publica, stadie de la giacia a Dèlba e lifc portamont modergn), ma l'é da tegnir cont ence che te la frazions de Dèlba e Penìa vegn tegnù sù la usanzes populères de chisc egn, de gra ence a gropes de folklor e culturèi che duc i egn, te ocajions particolères, i viventea festes e manifestazions.
Penìa

**Penìa** l'é na frazion del comun de Cianacei, sie inom l vegn cà da l’agetif latin *pendivus,* »paìsc logà su l'ert«. L'é apontin n paìsc logà enlongiajù l ruf de Dolèda e sun sia pèrt più auta troa lèrga la gejia de Sèn Bastian e Sèn Roch, sagrèda ai 3 de aost del 1562 dal Piscop de Belun. L frabicat l'é de stil gotich e l'à l ciampanil a cigola: i doi utères depenc "col mèrmol faus" i à n stil renascimentèl.

A 1.631 m s.l.m. e 1.673 m s.l.m. l'é Lorenz e Vera, che l'é avisa la viles loghèdes su la quota più auta sul livel del mèr de duta Fascia; chiò no se pel ruèr coi auti, ma se pel se goder n panoram da marevea visavì a la gran crepa de Vernel.

L'é da dir che Cianacei l rec sia economìa sul turism, che va inant ence de gra a strutures de delet e sportives de gran valor (nodadoa e sauna publica, stadie de la giacia a Dèlba e lifc portamont modergn), ma l'é da tegnir cont ence che te la frazions de Dèlba e Penìa vegn tegnù sù la usanzes populères de chisc egn, de gra ence a gropes de folklor e culturèi che duc i egn, te ocajions particolères, i viventea festes e manifestazions.
Peter Demetz-Fëur

**Peter Demetz-Fëur** (* 28 de juni 1913 a Urtijëi; † 1 de nuvëmber 1977 a Urtijëi)  ie stat n moler de Gherdëina.

## Biografia
Legrëza cun l depënjer à Peter Demetz giatà tres l moler Jacovino che ova si atelier te si cësa. L ie jit sciche lerner da Luis Moroder da Vidalonch. L ie stat saudé tla Val d'Aosta ulache l à giatà da depënjer per l museum dla Scuola Militare di Alpinismo figures zipledes tl lën sula tecnica dl arpizeda.

Cun Hubert Hellweger, diretëur dla cassa dl sparani de Urtijëi,  jivl a depënjer ncantëur sula montes de Gherdëina.

Ti ani dl nazism a Peter Demetz suënz metù ora tla mostra  *Großen Deutschen Kunstausstellung* a Minga; l ultim iëde l cheder *Dan la dansciuda sun Mont de Sëuc* tl 1943. 
Dal 1943 mpò à Peter nsenià tla scola d'ert de Urtijëi y de Sëlva per 32 ani. Ël a metú ora a Urtijëi cun la Lia Mostra d'Ert y la grupa Ruscel y ie stat cumëmber dl Südtiroler Künstlerbund.

## Opres
Si primes lëures ie scialdi nfluenzei dal opra de Gustav Jahn che ël stimova dassën.
Te si chedri ie unic documentei nce truepes mejes de Gherdëina.

N valguna cëses de Urtijëi ie nce decoredes cun depënc a frësch de Peter Demetz.

L Museum Gherdëina  à n valguna opres de Peter Demetz.

## Mostres

* Museum Gherdëina cun Luis Piazza tl 1989. 
* Mostra *Omage a Peter Demetz y si Dolomites* tl 1908 a Trënt tl palaz dla Region Trentino Südtirol.

## Scric
* Peter Demetz: *Gustav Jahn † 1919*. Calënder de Gherdëina,  1971, pl. 83–84. 
* Piere Demetz da Fëur: *Velch de bel per chëi che va gën sa mont.* Calënder de Gherdëina 1974, pl. 85–86.
* Piere Demetz da Four: *La ”Lia per natura y usanzes de Gherdëina” - 3° Cungres nternaziunel per la defendura dia natura*. Calënder de Gherdëina 1975, pl. 92-93.

## Bibliografia
* Rudi Moroder-Rudolfine, Leander Moroder: *Peter Demetz.* Istitut culturel ladin Micura de Rü, 1993.
* Toni Senoner: *Na mostra de lecurdanza de doi artisc de Gherdëina. Luis Piazza, Peter Demetz*. Calënder de Gherdëina 1989 pl.44-47.

## Notes


## Cunliamënc
* 
* Luis Trenker conta de Peter Demetz - ''Film: Luis Trenker erzählt aus seiner Dolomiten Heimat 2'', menuc 26:57-27:30
Luis Piazza

**Luis Piazza** (* 29 de jené dl 1908 a Urtijëi; † 15 de nuvëmber dl  1977 a Urtijëi) ie stat n scultëur de Gherdëina.

## Biografia
Luis Piazza ie nasciù sul luech de Cudan, mut de Tresl Soraperra de Fedom y Giuani Piazza scultëur sculé de Sepl Moroder da Jumbiërch. Si fra fova nce scultëur y paur cun la sor Stina sun l luech da Cudan. Drët daujin al bosch de Resciesa, jiva ël suënz sun pastura cul bestiam dl luech. A ziplé al scumencià cun si pere Giuani y tla scola d'ert de Urtijëi sot ai prufesëures Ludwig Moroder de Lenert, Guido Balsamo Stella y Adolf Keim. Te chëla scola a ël pona nsenià dal 1943 al 1975.

Luis Piazza ie stat adum cun  Robert Moroder, Alex Moroder, Albino Pitscheider, Hermann Moroder, Gilo Prugger y Heinrich Moroder sen. fundadëur dl Museum Gherdëina a Urtijëi tl 1958. 

Ël à metù ora truep cun la Lia Mostra d'Ert y Ruscél a Urtijëi y ie stat cunmëmber dl *Südtiroler Künstlerbund*.

Luis Piazza fova maridà cunla scritëura y scultëura Frida Piazza.

## Opres
Truepes ie i lëures che ël a fat nce tl sas Bellerophon che l jiva a se to tl ruf de Sant'Ana. Luis Piazza à ncé depënt truep a acuarel, fajan paesajes ma nce pitures astrates.
Per l Calënder de Gherdëina dl 1971 y 1972 al fat ilustrazions de vedla cëses de Gherdëina pra i 12 mënsc dl calënder.

## Mostres

* 1940 VII *Triennale* de Milan.
* 1942 *IX Sindacale d'arte de Bulsan.*
* 1978 Mostra de lecurdanza a Urtijëi.
* 1989 mostra cun Peter Demetz-Fëur tl Museum Gherdëina.
## Notes

## Cëla nce
* Ert visuela
* Modernism
* L ert de ziplè te Gherdëina

## Bibliografia
* Frida Piazza, Carlo Galasso, Mathias Frei, Liliana Marchetto, Rudolf Moroder-Rudolfine: *Luis Piazza Cudan-Pinoi.* Urtijëi 1978. 
* Gert Amman: *Graphik 1900-1950 Grafica Südtirol Alto Adige Tirol Trentino*. 1980/1981. Catalog de na mostra a Bulsan, Trënt y Dispruch. 
* Toni Senoner: *Na mostra de lecurdanza de doi artistc de Gherdëina Luis Piazza Peter Demetz*. Calënder de Gherdëina 1989. pl. 44-47.
* Elfriede Perathoner Bergmeister: *Grödner Krippenschnitzkunst.* Folio Verlag Wien/Bozen 2004, ISBN 3 85256 279 1. Pl. 108-109.
Guido Balsamo Stella

**Guido Maria Balsamo Stella** (* Torino, 1 de jené 1882 ;  †  1 de jené 1941 a Asolo) ie stat n moler, graficher y nseniant talian.

## Biografia
Nasciù a Torino da Celestina Sommariva, si pere fova Luigi Balsamo, iel tosc stat orfenn de si pere y l à tëut nce l'inuem de si segondo pere venezian Alessandro Stella. Tl 1896 iel cun si familia ruà a sté a Unieja. Tl 1903-1904 iel stat sculè dla *Scuola libera del Nudo* dla Cademia de Unieja.
L  à abù cuntac cun la Sezession de Viena cunescian Felice Rix-Ueno y Dagobert Peche. 
Tl 1909 al scumencià i studi tla Cademia de Minga y  à fat pea iló nce pra mostres tl Glaspalast.
Tl 1914 à Balsamo Stella giatà n pest tla XI Bienala de Unieja cun n lëur che se tlamova *vadel d'or*. 
Ti ani dan la prima viëra iel stat tla Svezia cun si fëna Anna Akerdahl, na molera dla Svezia y l se à da ju cun lëures tla scipa pra la firma Orrefors. Canche l ie ino ruà tla Talia se al dà ju truep cun lëures de scipa a Murano.

Dal 1924 al 1927 ie Balsamo Stella devëntà diretëur dla Scola d'Ert de Urtijëi, ulache l à laurà pea y à nfluenzà te truepes lëures te na maniera plu moderna Ludwig Moroder y Albino Pitscheider. Bonamënter ie nce l jëun Batista Walpoth uní nfluenzà da Balsamo Stella.
Da Gherdëina à messù Balsamo Stella sen ji ajache l fova massa modern per i verlëigheri da ntlëuta. 

Ël à nsenià pona a Padova tl *Istituto Statale d'Arte Pietro Selvatico* dal 1927 al 1929  y tl 1929 a Murano tla S.A.L.I.R. (Studio Ars Labor Industrie Riunite).

Dal 1929 iel stat diretëur dl ISIA (*Istituto Superiore per le Industrie Artistiche*) ulache l ie restà fina al 1932.
Guido Balsamo Stella ie mort n aiet a Asolo tl 1941.

## Mostres
* A Urtijëi tla sënta dla Lia Mostra d’Ert ie unida tenida na mostra dal 9 al 30 de nuvëmber 2023, metuda a jì dal Museum Gherdëina, de lëures de Balsamo Stella y lëures di maestri che à nsenià cun ël tla scoles de Urtijëi y Sëlva y de si sculëies

## Notes

## Bibliografia
* Guido Ruberti, *Gli scultori in legno di Val Gardena*, L'Arte per tutti, Ed. Istituto Nazionale d'Arti Grafiche, Bergamo 1932 pl.  fig. 10-11.
* R. Bossaglia: *Il Déco italiano: fisionomia dello stile 1925 in Italia*. Milan, 1975.
* P. Daverio, P. Baldacci: *Guido Balsamo Stella: opera grafica e vetraria*. Milan, 1977.
* I. de Guttry, M.P. Maino; M. Quesada: *G.B.S in Le arti minori d'autore*. Bari-Roma, 1985.
* A. Crespi in R. Bossaglia: *L'ISIA a Monza: una scuola d'arte europea*. Milan, 1986.
* A. Dorigato, G. Trentin: *Guido Balsamo Stella. Opera incisoria e vetraria*. Catalog dla mostra, Bassano del Grappa, 1987.

## Weblinks
Lëures de Guido Balsamo Stella.
1955

**1955** ie n ann dl calender gregorian.

## Cultura
* Fundaziun dl Radio Ladin de Gherdëina.

## Nasciüs
* Paulus Lasso
* 27 fauré: **[[Rainhard Fendrich]]**, ciantarin, moderator y ator de l'Austria.

## Morts
Ferdinand Stuflesser

**Ferdinand Stuflesser** (*1855 ; † 1926) ie stat n frabicadëur de auteresc y ferlëigher a Urtijëi. 

Si pere Johann Evangelist Stuflesser fova bel n marcadënt che viagiova tres l'Europa y che ie mort a Marseille. Si loma fova Madalena Kostner da Bula.

Ferdinand Stuflesser ie stat danter i majeri ferlëigheri de Urtijëi coche, Sepl Rifesser da Stufan, Sepl Runggaldier da Passua, Janmëine Demetz da Furdenan, Zenz Prinoth da Brida, Franzl Martiner da Cuenz, la firma Insam Prinoth y i fredesc Franz Moroder y Alois Moroder (firma *[[Gebrüder Moroder]]*). Chisc ova nce cumprá tl 1904 la gran firma per fé auteresc Simmler a Offenburg te la Germania daujin a Strassburg. 
Do che Johann Baptist Purger ova fabricà a si spëises l stradon nchin a Pruca y che Ferdinand Demetz ova dat n gran svilup al enseniamënt dl ert tla scola, se ova do i ani 1880 dassën svilupà l'ndustria de aredamënt dla dliejes dantaldut cun i auteresc y i sanc. 
Te chëi ani univel nce fat tla firma Stuflesser te un n an 70 auteresc.

L cunià de Ferdinand Stuflesser, che ova maridà la sor Johanna, fova Alois Kostner, n moler che ova n gran lëuratuere cun fina 24 lauranc per depënjer auteresc daujin al puent dl Ruf de Sant'Ana tla cëses Pana a Urtijëi.

Ferdinand fova gën de viac y l fova ruvà nce nchin a Moscau. Nscila ovl scumenciá a vënder i auteresc ora per l mond.

Dal 1890 al 1893 iel stat sëurastant dl chemun d’Urtijëi.

Ferdinand à lascià fé dl 1906 l gran autere tla capela nueva dl Cuer de Gejù tla dlieja de Urtijëi.

## Notes


## Cëla ence
* L ert de ziplè te Gherdëina

## Bibliografia
L.D.: *Bera Ferdinand Stuflesser de Petlin*. Calënder de Gherdëina 1972, pl. 16.

## Cunliamënc
Valongia

**Valongia** (*Vallonga* per talian) la é na frazion del comun de Sèn Jan. La stèsc anter Vich e Tamion, a 1.513 m s.l.m.

Sie inom vegn cà dal latin *vallis longa*.
Tamion

**Tamion** l'é na frazion del comun de Sèn Jan. L stèsc soravìa Vich, dò Valongia, a 1.538 m s.l.m. L'etimologia de sie inom la fossa dal latin *Tubulatum*, frabicat de brees de legn, donca "Tobià" per ladin.
Catores

La grupa **Catores** ie la grupa di mëinacrëp de Gherdëina 

## Storia

La grupa di mëinacrëp de Gherdëina se à metù adum ti ani 1954-1955, canche ie nasciuda ence la Lia da Mont CAI-Alpenverein de Gherdëina. I fundadëures fova  Batista Vinatzer, Zenz Nocker Runcata, Flavio Pancheri, Otto Senoner Vastlé, Norbert Prinoth da Brida, Filipp Prinoth da Brida, Oscar Mutschlechner, Franz Runggaldier de Mizi und Edi Stuflesser dla Fohsciuel.
L inuem Catores vën dal ucel Cator (Alectoris graeca) che vif tla montes dla Ladinia. 

## Bibliografia
* Otto Senoner: *I Catores. Scalatori e Soccorso Alpino in Val Gardena*. Athesia, Bulsan 1995, ISBN:  8870148483.
* Bruno Moroder: *I Catores de Gherdëina 1965*. Calënder de Gherdëina 1966, pl. 107.
* Pius Malsiner: *Spedizion di Judacrëp/Catores tl Himalaja*. Calënder de Gherdëina 1981, pl. 140.
* Moritz Peristi: *Doi fundadëures dla grupa Judacrëp y Catores nes à lascià chëst ann. Oscar Mutschlechner, Zenz Nocker dl Runcata*. Calënder de Gherdëina 2011, pl. 173.
## Plata web

* Storia dla grupa di Catores sun si plata web
Fontanac

**Fontanac** (o **Fontanac de sot** per l decerner da Fontanac de sora) l'é la frazion de Mazin olache stèsc la cèsa de comun.

Sie inom vegn cà dal ladin *fontèna*, per segnalèr che se trata de n teren con fontènes de èga; l’é un di toponimes più veies de Fascia, jà scrit te n document del 1142, metù dant desche "Vundenates".
Ciastel Stetteneck

L **Ciastel Stetteneck**, dit ënghe **Ciastel dl Balest** o **Ciastel da Pincan**, ie n ciastel dl medieve bonamënter uni fa su tl trëdejesem secul, mo dan l 1256,  sul Col da Pincan sëura Urtijëi y sota l Crëp dl Balest.
## Storia
Te Gherdëina rujenovun de chësc ciastel for sciche l ciastel dl Balest ajache n minova che l fos stat sun chël crëp y Karl Felix Wolff à scrit dl ciastel tla Liejëndes dla Dolomites de coche l ie stat fat y tumà ju ti bujes de Pincan. 

Tl an 2000 ie sta giavá ora l sedim dl ciastel sul Col da Pincan doche doi studiëi de Gherdëina Stefan Planker y Herwig Prinoth ova nrescí n vedl documënt de Marx Sittich von Wolkenstein dl dejesetejem secul.

Na liejënda cuntova nce che na ciampana dla dlieja da Sacun, a chëla che l ti vën dit l cusé da Sacun, fos stata giaveda ora dai Bujes dl Pincan da n manz. Chësta ciampana ie sën tla capela di tumëi daujin ala dlieja de Urtijëi. 

Ne savon mo nia ciuldi che l ciastel de Stetteneck y che fova di seniëures de Jevun ie stat desdrù y n à nia permetù de l fé su da nuef.

## Notes

## Bibliografia
* Elsa Runggaldier da Passua: *Gardis y l ciastel dl Balést (liejënda)*. Calënder de Gherdëina 1981, pl. 74.
* Roland Verra: *L Ciastel da Pincan tl cheder dia storia de Gherdëina*. Calënder de Gherdëina 2003, pl. 48-50.
* Toni Sotriffer: *L “Stettenecker” y si Ciastel aldò de documenc storics*. Calënder de Gherdëina 2005, pl. 68-77.
* Sofia Stuflesser: La lijënda de Gardis y l ciastel de Stetteneck (ntervista a Herwig Prinoth)''. Calënder de Gherdëina  2021, pl. 178.

## Cëla ënghe
* I ciastiei tla Ladinia
Lia Lumbarda

La **lia lumbarda** (per latin: *Societas Lombardorum* o *Langobardorum* o *Lombardiæ*) ie stata na lianza danter n valgun chemuns dla Talia medievela.
TV TCA Ladina

**TV TCA Ladina** ie na trasmiscion periodica tla televijion per ladin. L canal dla televijion  sun chël che la trasmiscions vën mustredes ie dant al dut la TML (Televisione delle Minoranze Linguistiche) dla sozietà privata G.E.T. S.r.l. (Gruppo Editoriale Trentino, n iëde tlamà TCA). La TML fesc trasmiscions per la mendranzes ladines, y l'autra mendranzes dl Trentin i mocheni y i cimbri.

## Storia
Ai 5 de setëmber dl 2009 ie nasciù l nutiziar TV TCA Ladina dant al dut su na scumenciadiva dl jurnalist ladin Egon Vinatzer de Urtijëi. La trasmiscions vën dant al dut finanziëdes dala man publica che fosa la Provinzia de Bulsan y la Region Trentino Südtirol. 

L nutiziar ladin, metù adum, curà y prejentà da Egon Vinatzer, reverda la valedes ladines Gherdëina,  Val Badia, Fascia,  Ampëz  y Fedom. L nutiziar vën mustrà un n iëde al ena per 25 menuc.
Tres l canal de televijion TML iel da udëi ncè trasmiscions cultureles che se tlama *Orizont* y de mujiga.

## Canai tla televijion
Te Gherdëina, Badia y Fascia ie la trasmiscions da udëi sui canai digitei Südtirol TV, Alto Adige TV y Trentino TV (112, 212, 642). Per Fedom y Ampëz ie la trasmiscions me da udëi tres podcast sun Internet sula plata web dla TML.

## Internet
Per chiche ulëssa ti cialé ala trasmiscions sun Internet ie chisc l cunliamënc 
* TG TV Ladina 
* ''Orizont'',  ''Ercaboan''  y ''L cianton dl Istitut'' 
* Plata Facebook cun programes

## Bibliografia
* David Lardschneider: *Diesc ani de TG Ladin de Egon Vinatzer*. La Usc di Ladins, 3 de november 2019.
Armin Moroder

**Armin Moroder** (* 25 de dezëmber 1966 a Bulsan; † 30 de juni 2021 a Bulsan) ie stat n jurnalist de Urtijëi.

## Biografia
Armin Moroder fova l' mut de Anna Moroder da Bruel y de  Bruno Moroder, che adum cun Alex Moroder ova metù su tl 1955 l cumite Radio Ladin.
Armin a scumenciá si lëur sciche conditer, ma bele tl 1981 iel, coche ulenter cun 15 ani, deventà cunlauradëur de Radio Gherdëina,  tulan su la arpejon de jurnalist da si pere. Armin dijova:"Per mi pere ei for abù n gran respet, per la persona ma nce per l lëur che l à fat, da ulache muev mi pascion per l jurnalism". Cun la trasmiscion *Plattenkiste*, n'ëura de mujiga, à Armin scumencià. De juebia sëira iel pona jit inant cun la trasmiscion *La dediches per vo* y truepa d'autres fin che l ie deventà diretëur de Radio Gherdëina Dolomites.
Tl nuvëmber 2013 ie Armin ruvà tla redazion de Rai Ladinia, la trasmiscion de radio y televijion ladina dla RAI, do avëi laurà per passa 30 ani pra la stazion privata Radio Gherdëina. Per TRAIL, l prugram jurnalistich de Rai Ladinia, àl teut su la muderazion y metù adum servijes de atualità dala valedes ladines. Si pascion per l sport àl pudù trasmëter inant tulan pert sciche redadëur ai majeri avenimënc nternaziunei, da ultimo pra i juesc olimpics de Pyeongchang, 2018 tla Corea dl Sud y i mondiei de schi de Cortina.

Per truep ani ala longia à Armin Moroder scrit sula Usc di Ladins la rubrica *Nutizies dal Aiut Alpin Dolomites*.

Ai 4 de dezëmber dl 1996 ie Armin stat lità rapresentant ladin dl Cumité provinziel per i servijes dl radio y televijion dla Provinzia de Bulsan.

Armin Moroder ie mort do na malatia dl fuià al età de 54 ani tl spedel de Bulsan.

## Publicazions
* Armin Moroder: *Uneranza a Raffael Kostner per si meric sciche judacrëp*.  Calënder de Gherdëina 2000, pl. 211.
* Armin Moroder: *Giaurida dla streda y dl tunel de zircunvalazion de Pruca*. Calënder de Gherdëina 2004, pl. 206.
## Notes


## Bibliografia
* Anna Mazzel: *30 egn RAI Televijion Ladina*. Calënder de Gherdëina 2019, pl. 236.
* David Lardschneider: *Armin Moroder:n lecort* La Usc di Ladins N. 26, 9 de messel 2021, pl. 9.
* Ezio Danieli: *Addio ad Armin Moroder, la voce della Val Gardena* Alto Adige 2 lugio 2021, pl. 33.
* Claudia Urthaler: *N lecort a Armin Moroder*. Calënder de Gherdëina 2022, pl. 247-249.

## Weblinks
* Trail ai 1 de lugio 2021
*  L liever y l igl - Da audì nce la usc de Armin Moroder
* Video sun Youtube de Rai Ladinia cun Armin Moroder che mostra Isaak Demetz che torna manduchiei.
Jeghes olimpics

I **Jeghes olimpics de l'era moderna** i é n event sportif quadrienal che veit la competizion anter i miores atlec del mond, con béleche duc i sport prateghé ti cinch continenc.

Da spes se ge disc ence **Olimpiades**, ma a dir l vera "Olimpiade" fossa l'interval de temp de cater egn che passa anter n'edizion di Jeghes olimpics e chela che vegn dò. Per chest, enceben che i Jeghes del 1916, 1940 e 1944 i é stac descancelé, la Olimpiades les é semper jites inant, donca i Jeghes de Londra 2012 i é stac la trenteisema edizion.

## Storia
### I Jeghes olimpics antics
I prumes jeghes olimpics i é stac chi del 776 a.C. a Olimpia, te l'Antica Grecia.
Al scomenz l'era demò na manifestazion locala e l'era n sport soul: la corsa. Dapò i à jontà ite etres sport e i Jeghes i é doventé semper più cognosui te duta la Grecia.

La Olimpiades les aea ence na valuta religiousa, perché les era en onor de Zeus. Per dut l temp di jeghes (cinch dis) vegnìa lascia sù la veres te duta la penìsola greca.

### L renasciment di Jeghes olimpics

L baron franzous Pierre de Coubertin, del 1892, l'é stat l prum a domanèr de tachèr via da nef i Jeghes olimpics. L Comitat Olimpich Internazionèl (CIO, *Comité International Olympique* per franzous) l'é stat fondà apontin per endrezèr la Olimpiades de l'era moderna.

La pruma edizion, Atene 1896, l'à abù scì tant suzess che ai tempes l'é stat l'event sportif più gran mai organisà.

### Edizions de l'era moderna
Ruf

N **rü** (gherdëina y fascian: *ruf*, badiot: *rü*) é n flus d’ega che vá tres inant tl tëmp sura o sot la spersa dla tera. L’ega röia tres la plöia, le dlighé dla nëi y di dlaciá o da faldes idriches sot tera ite. I rüs röia te d’atri rüs maius, ti lec, tl mer y ti ozeans.

Danter i rüs maius dl monn él le Rio dles Amazones, le Mississippi, le Nil, y le Yangtze.

## Gran rüs dla Ladinia
* Derjon
* Adesc
* Isarch
* Veisc

## Pici rüs dla Ladinia
* Ruf de Ncisles
* Ruf da Iender

## Ciara ince
*Ruves de Gherdëina
Cason de Resciesa

L **Cason de Resciesa** ie la ciajea  dl paster dla mont de Resciesa y che ie nce na ustaria a 2.114 m. sul mer.

## Storia
L Cason ie la plu vedla fabriga dla mont de Resciesa. L ie stat fat su ntëur i ani 1870. 

Bele dan la cosra Maria Theresia, da l'ann 1416 incà, fova l bosch y la mont de Resciesa de 5 chemuns ju nchin pra i luesc da paur de Urtijëi. Chisc 5 chemuns ie: Urtijëi, S. Cristina, Laion, Gudon, sota l chemun de Tluses, y Funes cun Tais.
Ntëur l 1765 ié  l bosch de Resciesa unì destacà dala 5 cumunes y ié unì dat ala cumune de Urtijëi. 
Ala 5 cumunes ié resteda duta la mont de Resciesa y leprò la rejon de pastura te dut l bosch ju nchin pra i luesc; ora de chël ova la 5 cumunes tl bosch de Re­sciesa mo la rejon de leniam sciche stanges da sivé, vel lëns da fé droc, lënia da brujé y l Cason, che ié  proprietà de duta la partides.

Presidënt dl cunsorz di chemuns, che à dërt de pastura dla mont de Resciesa, cun 270 pec de bestiam, ie sën Rafael Moroder dl luech de Resciesa a Urtijëi.

Fin dan puec ani ova l cason degun tublà, Resciesa ie na pastura, y la stala fova te cësa bas ite.
 
## Notes


## Pastri
I pastri de Resciesa dal 1878 al 1960 documentei.
L’ultimo paster de lecord d’Urtijëi iè stat Andrea Moroder de Costa che à vardà 39 ani dal 1878 al 1917. Po à vardà 2 ani Sepl Frener da Bataian. Do chësc iè stat Sepl Piazza da Cudan che à vardà 5 ani, y dal’an 1924 al 1941 iè stat paster Vigìl Piazza da Cudan. Dal 1941 al 1960 fova paster Bleje Perathoner dala Mauta.
 
Tl 2020 ie la ciajea unida slargeda, l paster ie Karl Vikoler, che cun la cajarina si fëna y cater mutons tën nce la ustaria. 

## Bibliografia
* cm (Cristl Moroder)*Resciesa*. Calënder de Gherdëina 1960 pl. 51-52.
*  Vinzenz Moroder-Resciesa: *Storia y regules dl bosch de Resciesa y ujinanza*. Calënder de Gherdëina 1975, pl. 95
* Malia da Cudan (Amalia Obletter): *Desmunté da Resciesa ju*. Calënder de Gherdëina 2008, pl. 38
## Notes
Stevia

**Stevia** ie n crëp y na mont dla Grupa de Puez tla Dolomites, ite insom ala valeda de Gherdëina sun la pert a nord de Val. Chësta mont ie sota defendura tl Parch naturel Puez-Odles. Per la gran pert ie la mont de Stevia na pastura de biesces de proprietà privata dl paur che tën nce l Cason de Stevia (2312 m). De vieres de Val, ma nce de Ncisles, fina la mont te crëpes y valedes. De viëres de nord va la mont inant cun i crëpes *[[Muntijela]]* (2644 m) y *[[Col da la Piëres]]* (2747 m).

L inuem *Stevia* dëssa aldò dl alpinista talian Ettore Castiglioni miné na *pastura desman*.

Per rué sun Stevia iel trëi troies:
* L troi La Palota porta da Daunëi sun Steviola y da ilò ruven sun Stevia
* L troi de San Silvester porta da Juac sun la furcela de San Silvester y da ilò inant sun Stevia
* L Troi dla Piza porta da Ncisles sun la furcela ''La Piza'' (2489 m).

De viëres de Val fina la pastura cun tores ence tlamei ciastiei che ie da uzidënt a  urient: *[[Steviola]], Crëp dla Porta, Ciastel de Stevia, Crëp da Castl*.

Danter chësta tores va ju valedes ërtes y strëntes che ie: *Val Udera, la Valacia, Val dai Droc, Val de Piciudel* y *Val dai Ciavei*. 

Val Sëlva y Mont de Sëuc cun Sciliër.jpg|I crëpes de Stevia de vieres de Val.
Pizes de Cir Pizes Cuecenes Sela da Stevia Gherdëina.jpg|L *Secon de Stevia* sun Steviola cun dovia la pizes de Cir y l Sela.
Col dala Pieres pastura de Stevia Gherdëina.jpg|La pastura y Puez.
La gran Piëra Stevia Gherdëina.JPG|L crist sun Steviola, a man drëta la furcela de San Silvester.
File:Col_dala_Pieres_y_la_pastura_de_Stevia_cun_Sela_y_Saslonch_Gherdëina.jpg|Stevia dedite cun l Banch de Stevia sot al Sela.


Sun Steviola ie stat metù su n crist tl 1977 .

Sui parëies de Stevia iel saurì udëi de agost via la sgrinfles dl malan.

## Notes
Ruf de Ncisles

L **ruf de Ncisles** ie n ruf da mont te Gherdëina che nasc tl Plan dla Roa sota la Odles tl Parch naturel Puez-Odles a n'autëza de 2.360 metri. Nfin ala utia de Ncisles passa l ruf tres la Gran Roa y la roa de Ciameres nfin Sai Droc. Te chësc prim tòch tres la mont de Ncisles fej l ruf ora la sëida danter la Odles y Puez. Da sota la utia de Ncisles inant fejl ora la sëida danter i chemuns de S. Crestina y Sëlva. L ruf à n ciavuel idrografich de 59 km² y na lunghëza de zirca 7 km che l porta nfin tl luech de S. Cristina, ulache l rua ite tl Derjon tl ridl de Ruacia. 
## Cëla nce
*Ruves de Gherdëina
Lech de Crespëina

L **lech de Crespëina** ie n lech da mont de Gherdëina te la Grupa de Puez danter l Col Turont, la Val de Lietres y l Sas Ciampac. Si ega ie tlera y mpue vërda per via de la alghes che ie sun fonz dl lech. Tl lech ne vif degun pësc. L lech ie a n valgun 100 metri dal troi aut dla Dolomites numer 2, danter l jëuf de Crespëina y la furcela de Ciampëi.

L ie a na autëza de 2374 metri.

## Lijënda
L linguist y antropolog Karl Felix Wolff conta te si lijëndes de creatures salveres y jënt salvera che vif pra l lech de Crespëina, i *Cristanes* y i Salvans.
## Bibliografia
* Hanspaul Menara, Josef Rampold: *Südtiroler Bergseen.* Athesia Bulsan 1974, pl. 66 y 138 (tudësch).
## Cëla nce
* Lec de Gherdëina
Chiena

**Chiena** ie la parola tl ladin de Gherdëina per juesc y figures de lën.
Te Gherdëina dal na longia tradizion de la chiena che vën fata dantaldut ziplan tòc de lën. Dantaldut a Urtijëi ie la chiena giut stata n gran ram de l'economia. L ert dla scultura te Gherdëina ova scumencià tl 1700 cun la families de artisć Trebinger y Vinazer. Truep univel ziplà curnijes y turnà scudeles. Tl 1800 an pona scumencià a ziplé la chiena y dant al dut popes y ciavei. Cun chësta marciadova i marcadënc de Gherdëina. 

Tl Museum de Gherdëina dal na gran colezion de chiena dl tëmp danter l 1750 y l 1940, metuda adum n gran pert da Johann Senoner-Vastlé.
## Bibliografia
* 1) Arthur Haberlandt: ''Die Holzschnitzerei im Grödener Tale'', Sonderabdruck aus der Vierteljahrsschrift Werke der Volkskunst, Band II, Heft 1. Kunst- und Verlagsanstalt J. Löwy, Wien 1914 (tudësch).
* 2) Arthur Haberlandt: ''Die Holzschnitzerei im Grödener Tale'', Sonderabdruck aus der Vierteljahrsschrift Werke der Volkskunst, Band II, Heft 1. Kunst- und Verlagsanstalt J. Löwy, Wien 1914 - Dessënies y fotos de chiena de Gherdëina.
* Rita Stäblein: *Altes Holzspielzeug aus Gröden.* Athesia Bozen 1980. ISBN 88 70141 764.
* Rita Stäblein, Robert Moroder: *La vedla chiena de Gherdëina – Altes Grödner Holzspielzeug – Il Giocattolo in legno della Val Gardena.* Edizion te trëi rusnedes 1994.
* Michaela Sotriffer: *100 ani, ma l semea inier! Butëiga Sotriffer (1922-2022)*. Calënder de Gherdëina 2023, pl. 118-121.
* Monica Ferrari: *100 anni e 1 di giocattoli della Val Gardena. Conversazioni con Michaela Sotriffer.* Editrice Morcelliana, Brescia 2023. ISNB 978 88 284 0580 1 (talian).
## Cëla nce
* Scultëures de Gherdëina
* Ëiles de Gherdëina che zipla
## Da cialé do sun Internet
* Chiena tl Museum de Gherdëina
* Culezion de chiena de Gherdëina
* Florence Upton: ''The Adventures of two Dutch Dolls and a Golliwogg''. Desënies de na storia de na popa de Gherdëina.
* Nora Pitt-Taylor: ''Wilhelmina''. Storia per nglëisc cun desënies de na popa de Gherdëina.
* Amelia Edwards: ''Untrodden peaks and unfrequented valleys, a midsummer rumble in the Dolomites''. Viac te Gherdëina tl 1800 (nglëisc).
* Rita Stäblein, Robert Moroder: ''Toy manufacture as a cottage industry in old Gröden''. Museum de Gherdëina 1995, (tudësch, talian y nglëisc).
Tluses

**Tluses** (gherdëina: *Tluses*, badiot: *Tlüses*, tudësch: *Klausen*, talian: *Chiusa*) ie na zità y n chemun te Südtirol te la valeda dl Isarch. Ai  ova l chemun na populazion de  abitanc. De chisc vif na gran pert te la frazions dl chemun. La frazion de Gudon à ntëur ai 500 abitanc.

Tluses ie cunlieda ala ferata dl Prëner tres la stazion de Tluses.
## Geografia

## Cumenanza
### Spartizion linguistica

### Svilup de la populazion

## Cëla ënghe
* Jevun
## Bibliografia
## Referënzes
Mont

Na **mont** (gherdëina y fascian: *mont*, badiot: *munt*) ie tl ladin de Gherdëina n raion de preies y tëmples che ie plu a l'auta de i luesc y plu bassa de i crëps. L ie prei che vën adurvei scialdi d'instà per mandé l bestiam a pastura y per fé fën sëch. Na mont pieta ënghe la puscibiltà de jì a pe te la natura, a chël che l ti vën dit *[[jì sa mont]]*.

## Montes te la Dolomites
La Mont de Sëuc ie la majera mont te l'Europa. N valguna montes mpurtantes te la Ladinia ie:

## Da liejer
* Stefan Demetz: *L'ena da mont*. Calënder de Gherdëina 2009, pl. 63-68.
* Hedwig Senoner Perathoner: *L’ena da mont*. Calënder de Gherdëina 2018, pl. 154-161.
## Plates cunliedes
Crëp
Mont Sëuc

La **Mont de Sëuc** (gherdëina: *Mont Sëuc*, badiot: *Mont Suc*, fascian: *Mont Sousc*, tudësch: *Seiser Alm*, talian: *Alpe di Siusi*) ie na mont tla Dolomites danter i luesc de Urtijëi, Ciastel y Sëuc (na frazion de Ciastel), da chëla che la à si inuem. La ie a n'autëza dai 1.680 ai 2.350 metri. Cun na spersa de 56 km² iela la majera mont de l'Europa. 

## Zacan d'inviërn
Film Luce d'inviërn sun Mont de Sëuc l'ann 1937.
Runcadic

**Runcadic** ie na frazion dl chemun de Ciastel te Gherdëina. Adum cun Sureghes y Bula iel una de la trëi frazions ladines dl chemun de Ciastel.

Ai 26 de setëmber dl 1901 ie unida cunsagreda a Runcadic na pitla capela pra l luech da Passua de Sepl Runggaldier. Tl 1985 ie unida benedida na dlieja nueva dedicheda a Sant Ujep.

Runcadic ie a man ciancia dl Derjon daujin a Urtijëi. La frazion à na populazion de presciapuech 600 persones. Runcadic à na scola elementera ladina.
## Mejes de Runcadic

Bleje, (Poza), La Rodes, Pinter, Tlesura, Tlesura Dessot, Digon, Larenzan, Piciuel, Spizëch, Flinch, Mujenoi (Iocl), Peles, La Chëurt, Col Dessëura, Col Dessot, Poza Strëubl, Holderle, Crëusc, Flëigher, Tecul, Aldian, Cësanueva, Revisc, Fussieies, Ciaplé, Uliën, Arert (Darert), Costa, Val Dessëura, Val Dessot, Zinch (Boschier), Zinch (Cësanueva), Visot (Valzut), Rainel (Cësanueva), Passua Dessëura, Passua, Passua Dessot (Sontheimer), Passua Dedite, Passua Nueva, Pedescin, Tublà da Gustin, Cësa dl Loiner  
## Monumënc sota defendura
A Runggadic dal doi monumënc che ie sota defendura dla Provinzia. L terzo monumënt fova l luech de Spizëch che ie bruja ju defin ai 23 de auril dl 2018. 
* Col de Sëura .
* Piciuel dedite

Sa Passua iel na pitla capela dedicheda a Sant'Ujep y fata su tl 1901.

Col de Sëura Runcadic.jpg|Col de Sëura.
Piciuel Runggadic.jpg|Piciuel dedite.
Spitzegg_Runggaditsch.jpg|Spizëgg dan che l ie vardù ju.

## Cëla nce
*  Dlieja Sant Ujep Runcadic 
## Notes
Troi

N **troi** (gherdëina y fascian: *troi*, badiot: *tru*) ie n culegamënt danter doi posć che ie fat a na moda che persones, tieres y mascins posse se muever plu saurì lessù. A cunfront cun na streda ie n troi suënz plu pitl, nia asfaltà y fat dantaldut per jì lessù a pé. N grum de montes y crëps tla Dolomites pon mé arjonjer sun troies.

## Troies te la Ladinia
N troi scialdi mpurtant te la storia de Gherdëina ie l Troi Paian.
Fosch

L **fosch** (gherdëina: *fosch*, badiot: *fosch*, fascian: *nẹigher* o *fosch*) ie l plu scur de duc i culëures. Adum cul blanch y l grisc tochel pra i culëures acromatics. L uedl de la persona vëij l culëur fosch canche mancia n impuls visuel y l ne vëij deguna ondes de lum.
Got

N **got** (gherdëina y badiot: *got*, fascian: *taza* o *bicẹr*) ie n cuntenidëur, suënz de scipa, che vën adurvà per l remplì cun na buanda y po per la bever. L da n grum de formes de goc y i vën adurvei scialdi te la vita da uni di belau dlonch al mond.
Cër goc à na forma speziela y vën ënghe saurì recunesciui da chësta forma, sciche per ejëmpl l got dal vin, l got dal pier, l got dala snops, a chël che l ti vën ënghe dit *fracul*.
Scipa

La scipa (gherdëina: *scipa*, badiot: *spidl*, fascian: *viẹrech*) ie n material che vën fat tres la solidificazion de n licuid zënza cristalisazion. L ie n material che vën adurva scialdi te la vita da uni di, per ejëmpl pra i vieresc o pra goc o autri cuntenidëurs de scipa.

Vieresc de scipa univa bel fac ai tëmps di romans, sciche descrit dal roman Plinius l Vedl (23–79). Ulà avisa che n à scumencià a fé scipa ne san nia. I plu vedli tòc de scipa che n à abinà fova tla Mesopotamia.
Sëuc

**Sëuc** (gherdëina: *Sëuc*, badiot: *Suc*, fascian: *Sousc*, tudësch: *Seis*, talian: *Siusi*) ie na frazion dl chemun de Ciastel te Südtirol. L ie n luech de presciapuech 2.000 abitanc. La Mont Sëuc à si inuem dal luech de Sëuc.
Uedl

L **uedl** (gherdëina: *uedl*, badiot: *edl*, fascian: *eie*) ie n organn che à l duvier de giaté nfurmazions sul mond ntëurvia tres la lum. L uedl de la persona abina adum la lum che ti rua dal mond ntëurvia y muda si forza y la cunzentreia tres n sistem de linses per pona ne'n fé dainora na ilustrazion che l cervel ie bon de capì. La majra pert de i tieres à uedli y chisc ie suënz sul cë dl tier.
Frazion (Talia)

Te la Talia ie na **frazion** (talian: *frazione*) n pitl luech o pert de n luech che toca pra n chemun. Pra na frazion po ënghe tuché autra cëses y luesc da paur sparpaniei ora plu dalonc dal luech. Na frazion à suënz si strutures sciche na scola, na dlieja, butëighes y povester ënghe na sënta o ufizes dl chemun. Suënz ie frazions vedli chemuns che ie cul tëmp stai metui adum cun autri chemuns.

Na frazion ne ie nia da cunfonder cun n ridl. Chël ie ënghe na mëndra grupa de cëses destacheda dal zënter dl chemun, ma suënz mënder de na frazion. La frazion ie nce na definizion aministrativa dl chemum, n ridl nia.
Chemun

N **chemun** (gherdëina: *chemun*, badiot, fascian, fodom y anpezan: *comun*) ie n ënt local che reprejentea n luech o na pitla cumenanza y se cruzia de si svilup. Te la Talia nscì sciche te n grum de autri stac ie n chemun l mënder ënt aministratif. Te la Talia toca pra n chemum suënz frazions.
Hunter x Hunter

**Hunter x Hunter** (iapanesc: ハンター×ハンター   *Hantā × Hantā*), ënghe cunesciù coche **HxH**, ie n manga scrit y dessenià da Yoshihiro Togashi. L manga à scumencià a unì publicà tl Weekly Shonen Jump dal 1998 inant. De l manga ie states fates doi series televisives (anime), una che ie unida ora dal 1999 al 2001, y na segonda che ie unida ora dal 2011 al 2014.
Hunter x Hunter à abù gran suzes, ma ie ënghe stat criticà per unì publicà bëndebo plan. Yoshihiro Togashi se à for inò fermà cun si lëur sul manga per plu mënsc o datrai ënghe ani. Chësc ova ënghe da n fé cun si sanità nia massa bona. Dal 2018 incà ie l lëur sul manga fërm y la storia ne ie mo nia fineda.
Manga

**Manga** (漫画) ie na parola iapaneja per comics che vën dal Iapan. Tl Iapan vën chësta parola adurveda per duc i comics, unfat da ulà che i vën. Dai ani cincanta incà à chësta forma de devertimënt scumencià a vester na pert mpurtanta dl setëur editorel tl Iapan. Dai ani 70 à i manga scumencià a unì liec ënghe oradecà, te l'Europa al scumenciamënt scialdi tla Franzia y Talia y plu tert ënghe te autri stac ntëur al mond.

Cui manga che à suzes vëniel suënz fac films cun dessënies animei dainora, a chëi che n ti dij *[[anime]]*.
Dragon Ball

**Dragon Ball** (iapanesc: ドラゴンボール  *Doragon Bōru*) ie n manga scrit y dessenià da Akira Toriyama, scumencià tl 1984. L manga fo unit ora tl Weekly Shonen Jump 1984 al 1995. La storia ti va do a Son Goku che da pitl insù se alenea a cumabter. Doi series televisives anime ie states fates: Dragon Ball y Draon Ball Z. Daldò ie mo states fates autra series televisives sciche Dragon Ball GT y Dragon Ball Super, ma chëstes ne ie nia states scrites da Toriyama.
Università de Leiden

La **Università de Leiden** (olandesc: *Universiteit Leiden*, plu da giut *Rijksuniversiteit Leiden*) ie stata metuda su tl 1575 te la zità olandeja de Leiden y ie la università plu vedla de i Paejes Basc. Tl 2016 ovela 26.000 studënc y 5.500 culaburadëures.